tomron87/hebrew-wikipedia-sentences-corpus huggingface dataset:
עלילת הסיפור נמשכת כ-12 חוברות ומתחלקת בין ארבעה חודשים, או "מערכות", כשלכל הגליונות של מערכה אחת יש צבע עטיפה שונה.
עטיפת הגליונות של המערכה הראשונה צבועים באדום, אלה של המערכה השנייה בכחול, אלה של המערכה השלישית באפור-שחור ושל המערכה הרביעית והאחרונה בכתום-צהוב.
החוברות זכו לאיורים קבועים במהלך הקרוסאובר:
מייק דאודטו הבן אייר את חוברות The Amazing Spider-Man.
חמשת הפרקים הראשונים עקבו באופן רופף אחר מודל קובלר-רוס לחמשת שלבי האבל.
פיטר פארקר/ספיידרמן חווה בזמן האחרון אובדן הכרה, סחרחורות לפרקי זמן קצרים וחלומות מסתוריים הכוללים את הדוד בן, צפרדעים, את הנבלים קרייבן הצייד ומורלון ודימויים רבים של עכבישים.
הוא מתעמת מול נבל חדש בשם טרייסר ששודד בנק, אך סובל מפציעת ירי אקדח בכתף.
טרייסר נמלט, ובהמלצתו של קפטן אמריקה, פארקר הולך לראות את ד"ר קסטילו שמטפל בפצע הירי שלו ולוקח ממנו דגימת דם.
בהמשך, ד"ר קסטילו מודיע לפארקר שהוא גוסס, ופארקר מספר זאת לאשתו מרי ג'יין ווטסון-פארקר.
מאוחר יותר, מיי פארקר מתעוררת מחלום מוזר, ולאחר שפיטר הטעון רגשית צועק עליה היא הולכת למטבח ומוצאת שם את טרייסר.
טרייסר אומר לה שהוא חבר גיבוי בקבוצת האוונג'רס ושנשלח כדי לשמור עליה.
במהלך שיחתם, הוא אומר לה שהוא אל מכונה.
באותה דרך שבני אדם יצרו את האלים, המכונות יצרו אותו.
בינתיים, ספיידרמן נלחם במאמיניו הרובוטיים של טרייסר בעיר כשכוחותיו מתחילים להתדרדר.
מורלון מתעמת איתו ואומר לפארקר שהוא מעדיף לראות את מצבו מתדרדר מאשר להילחם בו.
פארקר חוזר לביתו וכשהוא מוצא את טרייסר הוא תוקף אותו.
אולם, טרייסר אומד את מצב בריאותו ומסרב להילחם בו במצבו הנוכחי.
פארקר זועם על גישתו האדישה של טרייסר בנוגע לתוכניתו להרוג את הדודה מיי, וחונק אותו למוות.
כתוצאה מכך, העור של טרייסר מתמוסס ומתגלה מתחת גופו הרובוטי.
לאחר מכן, פארקר אומר לדודתו מה לא בסדר איתו.
פארקר הולך לראות את ריד ריצ'רדס, שאומר לו שמצבו לא נגרם בשל גידול סרטני או וירוס בקטריאלי.
הנרי פים מציין בפניו שהדבר נגרם בשל חשיפה רדיואקטיבית.
בעקבות כך, פארקר הולך לראות את ברוס באנר, המומחה במוטציה רדיואקטיבית, שאומר לו שבקצב ההתפשטות הנוכחי של ההדבקה, לא ניתן יהיה לפתח נסיוב בזמן קצר כל כך.
פארקר ממשיך לבקש חוות דעת, ובעצתו של באנר פונה למלך טצ'אלה, אשר חקר את גנום האדם במשך כחמישים שנה לפני המדענים המערביים.
אולם, גם טצ'אלה אינו מוצא את המקור לבעיה.
בחזרה בניו יורק, פארקר נתקל בריימונד בלוך מקבוצת האוכפים בחושבו שמדובר במורלון ונלחם בו.
פארקר כמעט והורג אותו מתוך זעם אך דרדוויל עוצר אותו.
בהמשך, פארקר מחפש את עצתו של דוקטור סטריינג', שאומר לו שאינו יכול להשתמש בקסם כדי לרפא את פארקר, ושעליו להתכונן למותו.
פארקר, מרי ג'יין והדודה מיי עושים את דרכם ללאטבריה כדי להשתמש במכונת הזמן של דוקטור דום ולראות רגעים מעברו של פיטר, כמו הרגע בו ריצ'רד ומרי פארקר עזבו את בנם הצעיר לטיפולם של הדוד בן והדודה מיי.
אחרי שהוא חוזר למגדל סטארק, פארקר מתכנן לנסוע ללאס וגאס עם מרי ג'יין ולהשתכן בסוויטת המלון של טוני סטארק.
בעוד הוא חושב איך יבלה את זמנו בלאס וגאס, פארקר חושב על שימוש בחוש העכביש כדי לנצח בבלאק ג'ק מתוך תקווה להרוויח מספיק כסף עבור משפחתו לזמן שאחרי מותו, אך מן הסתם גם בלאס וגאס תהיה התפרצות של נבלי-על שיצטרך להילחם בהם.
בניו יורק, מורלון מחפש אחר ספיידרמן אך לשווא בעוד פארקר ומרי ג'יין מסתכלים על הארץ מלמעלה, מרחפים באחד מתאי החלל של סטארק.
מאוחר יותר, פארקר מנסה לנקות את ראשו בעודו מתנדנד מעל גגות העיר, והוא אינו מצפה לכך שמורלון מתקיף אותו.
הקרב המתחולל ביניהם מעיף את ספיידרמן לתוך משרדיו של ג'יי ג'ונה ג'יימסון.
הוא מוביל את הקרב הרחק מאזרחים חפים מפשע ולעבר אוניברסיטת אמפייר סטייט - היכן שננשך במקור בידי עכביש שנתן לו את כוחותיו.
הקרב הופך לאפי בגודלו ברחבי העיר כאשר מומנטום ההתקפה של מורלון עובר לספיידרמן.
הוא חושב שידו על העליונה והוא עומד לנצח, כאשר מורלון הבלתי מנוצח עוקר את עינו השמאלית של ספיידרמן ומכה בו ללא רחמים עד לזוב דם ואובדן הכרה.
לפני שמורלון מצליח להרוג את ספיידרמן, המשטרה מגיעה ומורלון עוזב את המקום ומתכנן לרוקן את כוח החיים שלו כשהשניים יהיו לבדם.
הפרמדיקים לוקחים את ספיידרמן לבית החולים, בעוד האוונג'רס ומרי ג'יין ווטסון עושים את דרכם לשם אחרי ששמעו את החדשות בטלוויזיה.
הם מגלים שהפציעות שספג ספיידרמן הן חמורות ביותר.
מורלון מגיע למיטת בית החולים בה שוכב ספיידרמן מחוסר ההכרה, ומנסה לחסל אותו באופן סופי, אך מרי ג'יין מנסה לעצור אותו.
הוא משליך אותה אל מעבר לחדר ושובר את זרועה.
פארקר מתעורר ובשארית כוחותיו הצד החייתי והפראי שבו משתלט עליו ומתקיף את מורלון.
הוא מצמיד אותו לרצפת בית החולים, נושך וקורע את צווארו בפראות, בכך הורג אותו.
פארקר שב לקדמותו ונפרד לשלום ממרי ג'יין לפני שמתמוטט על הרצפה, כביכול ללא רוח חיים.
כשמרי ג'יין והדודה מיי נשברות בשומען את החדשות על מותו, איירון מן לוקח את גופתו של ספיידרמן כדי שאמצעי התקשורת לא יגלו את דבר מותו.
ספיידרמן נחשב למת, ואיירון מן מעביר את גופתו הרחק מבית החולים.
מרי ג'יין, הדודה מיי ומשרתו של סטארק ג'רוויס נפגשים יחדיו כדי להתאבל על מותו.
אחרי שהם חוקרים את גופתו, מרי ג'יין מתייעצת עם קפטן אמריקה ואיירון מן כיצד להתמודד עם זהותו הסודית.
מאוחר יותר, וולברין מנסה להסיח את דעתה של מרי ג'יין ממות בעלה, אך ללא הועיל.
מאחר שמרי ג'יין לא מסוגלת לישון, היא משוחחת עם חברת האוונג'רס ספיידרוומן, שאומרת לה שגם כוחותיה וגם כוחותיו של פארקר דומים ביותר ומגיעים מ-DNA של עכביש רדיואקטיבי, ושהיא חשה כאשר פארקר התמוטט כתוצאה מהקשר המיסטי של כוחותיהם.
במהלך שיחתם נשמע רעש מכיוון התא בו מוחזק ספיידרמן.
מרי ג'יין והאוונג'רס החדשים מגיעים למקום ומגלים שגופתו של ספיידרמן נותרה חלולה.
במעבר חד, הסיפור עובר למורה המסבירה לתלמידיה על עכבישים וכיצד מספר מינים נדירים מסוגלים להשיל את עורם ולהתחיל מחדש.
כשהכיתה מתחילה להתפזר, נראה גולם של קורים מתחיל להתהוות בגשר ברוקלין.
מספר ימים עברו לאחר שפארקר השיל את עורו, ואיירון מן מחפש אחריו ברחבי העיר.
מתחת לגשר ברוקלין, פארקר ישן בתוך הגולם וחולם חלום מוזר.
קול אומר לו שמעולם לא הבין מה הוא היה, ומאשים אותו שתמיד פחד להיות איש עכביש אמיתי כאשר התמקד בצד האנושי שבו והזניח את הצד העכבישי שבו.
מורלון הצליח להרוג את הצד האנושי של פארקר, אך העכביש שבתוכו שרד והרג את מורלון, בכך הציל את שניהם.
הקול ממשיך לומר לו שיוכל להיוולד מחדש רק אם יסכים לקבל את שני החלקים שבו, ומזהיר אותו שפארקר יכול להיוולד בצורה שונה לגמרי.
נשמתו של פארקר מסכימה, והוא נולד מחדש כאשר כלפי חוץ הוא נראה אנושי.
הוא מגיע למגדל האוונג'רס ונשבע למרי ג'יין ולדודה מיי שלעולם לא יעזוב אותן שוב.
מאוחר יותר בלילה הוא עושה את דרכו למעבדה היכן שקליפת גופו נותרה ונזכר באזהרה שנאמרה לו מקודם - "האם אתה אדם שחולם להיות עכביש או עכביש שחולם להיות אדם?
האם אתה האחד או האחר?".
פארקר מתנער מהאזהרה, מסיר את קורי הקליפה וחוזר חזרה למיטתו.
פארקר מקבל ביקור מסטארק שמבקש לדעת את מצבו.
מבדיקה של השלד החיצוני שלו עולה כי פצעיו של פארקר מאויביו הרבים החלימו, כולל עינו השמאלית החסרה, ואפילו השקדים שאיבד בכיתה ד' הופיעו מחדש.
כפי שסטארק קרא לזה, מד המרחק של פארקר זכה לאתחול מחדש.
לפני שהבדיקה מסתיימת, מרי ג'יין עוצרת אותו ומבקשת מפארקר "לצאת החוצה לשחק".
השניים מתנדנדים על גבי הקורים ברחבי העיר, ומשוחחים על תחושותיהם לנוכח הדברים שקרו להם לאחרונה.
בינתיים במגדל סטארק, עכבישאים פיראטים החלו לאכול את קליפת גופתו המתה של פארקר.
כשספיידרמן חוזר, הוא מוצא שמגדל סטארק מכוסה כולו בקורי עכביש.
בפנים, הוא מוצא את העכבישאים הפיראטים לצד קליפת גופתו, שהשתמשו בה כבסיס ליצירת גוף משלהם.
הוא מנהל עימם קרב, ומגלה שהעוקצנים שהשתמש בהם בקרב נגד מורלון מופיעים פעם נוספת, אך הוא מבולבל מכך משום שלעכבישים אין עוקצנים.
לפני שהוא מספיק להגיב, העכבישאים הפיראטים מנקבים חור במגדל סטארק ונמלטים.
ספיידרמן רודף אחריהם, אך הם עושים את דרכם לביוב ויוצרים גולם בכנסייה.
ספיידרמן אומר לאוונג'רס החדשים שאין לו שום מושג לגבי מה מדובר, וחברי הקבוצה מעוניינים לערוך בו ניסויים נוספים.
בעלילה צדדית, פלאש תומפסון מתעורר מהתרדמת שלו ומנסה להתקבל למשרה בבית הספר שבו פארקר מלמד.
מספר זכרונות חסרים לו, והוא עדיין קורא לפארקר בכינוי גנאי שהיה רגיל להשתמש בו בעבר, ואומר שהוא לא ראה אותו מאז ימי התיכון שלהם.
פארקר עוקב אחר הישות החוצנית שנקראת בכינוי "האחד", שאומרת לו שהוא והיא הם חלק מאותו מכלול, שכוחות קוסמיים מבוססי עכבישים מחפשים להשתלט על חייו, ושהיא (הישות לקחה על עצמה מבנה נשי) היא הניגוד שלו.
ככל הנראה, האל העכבישי שנודע בשם "האורג הגדול" (שאוזכר בסיפור "ארניאה: לב העכביש") חשב שמותו של ספיידרמן הקדים את זמנו והוא משך אותו חזרה מהגורל שנגזר עליו.
אחרים מתנגדים לכך, ופארקר מרגיש שחייו נמשכים לכיוונים שונים כתוצאה מכך, וזאת כמטפורה לקורי עכביש וחוסר הביטחון אם הוא הטורף או הניצוד.
פארקר עדיין מצוי במצב מבולבל ולאחר לידתו מחדש הוא חווה משבר זהות.
בעוד אין לו זמן להרהר על מאורעות העבר, ספיידרמן ממהר לזירת פיצוץ של בניין כשאנשים לכודים מתחת להריסות.
הוא מתחיל עד מהרה לחפור את דרכו לתוך ההריסות ובמאמציו למצוא ניצולים הוא מגלה שנשמתו קיבלה כוחות חדשים מהחלומות שלו, ביניהם ראיית לילה, אפשרות להרגיש רעידות דרך הקורים ואפשרות להידבק לאובייקטים באמצעות העור שעל גבו - מה שמאפשר לו לסחוב בבטחה ילדה קטנה שמצא והציל.
ספיידרמן מציל בהצלחה מספר ניצולים ומגלה שכוחותיו החדשים צצו מאחר שקיבל על עצמו את "האחר" שבו.
הוא חוזר לביתו כדי להיות עם מרי ג'יין, והם צופים ביחד בחדשות המתארות את ספיידרמן כגיבור.
הסיפור מסתיים כאשר טוני סטארק מתחיל עבודה על חליפה חדשה לספיידרמן.
הכותב פיטר דייוויד המשיך את סיפור "האחר" בחוברות Friendly Neighborhood Spider-Man עם דמותה של גברת חץ, אחות שהחלה את דרכה בתיכון מידטאון והחלה במערכת יחסים רומנטית עם פלאש תומפסון.
מוקדם בתחילת הסיפור, דייוויד הוסיף רמזים לפיהם הדמות אינה כה תמימה כמו שחושבים, ויש לה אפשרות להוציא עוקצנים מזרועותיה כמו ספיידרמן ולשלוט בעכבישים.
מתברר שדמותה של גברת חץ (Miss Arrow) היא למעשה "האחר" מהסיפור הקודם ושמה הוא משחק מילים לארו, סוג מסוים של העכבישאים הפיראטים.
רבים מהכוחות שפארקר פיתח במהלך הסיפור (כולל כוחות שקיבל כתוצאה ממפגש עם המלכה) לא הוזכרו במשך מספר שנים לאחר מכן.
ראיית הלילה שלו וכן כוחות התיקשור בסגנון פרוקי-רגליים כמעט ולא הוזכרו, והעוקצנים שהוצגו בסיפור זה יצאו רק במקרים מיוחדים, כמו במקרה שספיידרמן התעמת עם איום מכושף.
בעקבות הסיפור "עוד יום אחד", ספיידרמן ככל הנראה איבד את היכולת ליצור קורים אורגניים, אך לא ניתן לכך הסבר.
הוא עדיין שמר את רמות הכוחות, המהירות והסיבולת הגבוהים שלו, את הריפוי המהיר, את חוש העכביש שלו ואת החיבור שלו ל"קור החיים".
בחוברת האחרונה של "יקום העכביש", מתברר לפי שיחה בין פארקר לקיין שאירועי "האחר" עדיין קרו, כאשר קיין מציין שהוא עצמו מת וחזר לחיים עם כל הכוחות האלה, ופארקר ענה לו ש"גם היה שם ועשה את זה".
האספקטים העל-טבעיים שבחזרתו לחיים של קיין נזכרו שוב בחוברות הכרך השני של Scarlet Spider, כשקיין משתמש לסירוגין בכוחות "האחר".
כך למשל, בחוברת מספר 14 קיין נהרג בידי האחים לובו וזוכה לביקור בחיים לאחר המוות בידי ארו, שמתגלה כאל העכבישים ומציע להחזיר אותו לחיים בתור "האחר" אם הוא יאמץ את העכביש שבתוכו משום שפארקר דחה זאת מעליו.
בתחילה קיין מסרב לכך, אך בחושבו על האנשים שעליהם הוא צריך להגן הוא מסכים וחוזר לחיים אם כי במראה מפלצתי יותר.
הוא מצליח להשתלט על האינסטינקטים החדשים שלו וחוזר למראהו האנושי.
בעקבות אירועי "יקום העכביש", כוחות "האחר" של קיין נאבדו לאחר הקרב עם מורלון והיורשים.
לכל חוברת קיימת עטיפה חלופית באיורו של מייק וירינגו, המציגה גלגול שונה של ספיידרמן:
The Amazing Spider-Man #525 - בן ריילי בתור ספיידרמן.
Friendly Neighborhood Spider-Man #2 - חליפת "איש השק המדהים" (חליפת ארבעת המופלאים עם שק נייר על הראש).
Marvel Knights Spider-Man #20 - חליפת סקרלט ספיידר, כפי שנלבשה בידי בן ריילי ובקצרה בידי פארקר.
Friendly Neighborhood Spider-Man #3 - חליפת ספיידרמן הקוסמית/חליפת קפטן יוניברס.
Friendly Neighborhood Spider-Man #4 - החליפה שפיטר פארקר לבש בחוברת Amazing Fantasy #15 כאשר החל להתאבק לראשונה.
Marvel Knights Spider-Man #22 - פארקר בלבוש רחוב, כשחליפתו מבצבצת מתחת לחולצתו הפתוחה.
The Amazing Spider-Man #528 - ספיידר-האם, כפי שהוצבע בידי מעריצים ומוכרי קומיקס.
The Amazing Spider-Man #529 - הדפסה שלישית של החוברת כללה את תלבושת "איירון ספיידר" החדשה.
בחזרה בשחור היא קשת סיפור שפורסמה בחוברות הקומיקס ספיידרמן ביקום מארוול על ידי חברת מארוול קומיקס.
עלילת הסיפור מתרחשת מיד לאחר אירועי "מלחמת אזרחים" ומתארת מה קרה לפיטר פארקר, מרי ג'יין ווטסון ולדודה מיי במהלכו ובסופו של האירוע.
הסיפור מתאר את זעמו של פארקר בעקבות הירי בדודתו ובחיפושיו אחר היורה.
לצורך כך, הוא לובש שוב את חליפת הסימביוט הממודלת בדמותו של ונום, כדי להדגיש את גישתו האגרסיבית וחסרת ההומור.
הוא לעיתים נראה ללא המסיכה ומציג נטיות של אלימות וצמא לנקמה.
"בחזרה בשחור" ממוקם במקום ה-25 ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources.
פיטר פארקר, מרי ג'יין ווטסון והדודה מיי נמצאים מחוץ לביתם כאשר מתנקש יורה בדודה מיי.
מרי ג'יין מנסה להתקשר למוקד החירום, אך משום שאין להם זמן, פארקר משתמש בקורי העכביש ולוקח את מיי לבית החולים מבלי להשתנות לספיידרמן.
הוא מתחבא מצוות בית החולים אך עדיין שומע שמיי איבדה הרבה דם.
בינתיים בכלא, קינגפין מקבל הודעה מקצין משטרה בשם צ'רלי ומצוטט את דברי אוריפידס מהמחזה האהוב עליו מדיאה.
מרי ג'יין נפגשת עם פארקר בכיכר טיימס, והוא אומר לה לעשות כל שביכולתה להחזיק את מיי בחיים בזמן שהוא ימצא הוכחות למקום הימצאו של המתנקש.
עדיין בלבוש אזרחי, הוא חוקר את המקום ממנו המתנקש ירה את הירייה, ומנטרל את שוטר המקוף בעזרת קוריו.
הוא מוצא כוונת רובה ועוזב, אך אינו משחרר את השוטר.
הוא מונע מכירה של כלי נשק בלתי חוקיים וחוקר את הפושעים לגבי הכוונת החשודה.
כשאחד מהם מהסס לענות לו, פארקר שובר את ידו.
מרי ג'יין מבקרת את הדודה מיי בבית החולים והדוקטור אומר לה שמיי לא תשרוד.
פארקר נשבע שהוא הולך למצוא את האחראי ולובש את החליפה השחורה.
העטיפה האלטרנטיבית לחוברת Friendly Neighborhood Spider-Man #17מאפריל 2007, חידוש לפאנל הסיפור הקלאסי "לא עוד ספיידרמן"מחוברת Amazing Spider-Man #50 מיולי 1967. אמנות מאת אדי גרנוב.
פארקר מתחיל לצוד אחר מוכרני כוונות רובים נוספים.
בזמן שהוא מכה את האחרון שבהם, הוא משליך אותו דרך החלון אך תופס את רגלו בעזרת קוריו.
אותו סוחר נשק אומר לפארקר שהמתנקש שרכש את כוונת הרובה נקרא ג'ייק מרטינו.
פארקר - עדיין בתלבושת השחורה שלו - מחפש אחר מרטינו במחשב הנייד שבתוך רכב משטרתי ומוצא את הכתובת שלו.
הוא מגיע לדירתו אך מגלה שמרטינו כבר עזב.
בעל הדירה מדבר איתו ואומר לו ששני גברים גם מחפשים אותו, ושהוא עזב לרכבת התחתית.
ספיידרמן מתעמת עם מרטינו, מכה אותו ללא רחמים, שובר את זרועו וחוקר אותו מי שכר אותו לאחר שהסיר את מסכתו.
בדיוק כשמרטינו עומד לגלות לו את השם, הוא נורה בחזהו.
פארקר מצמיד את אחד מגלאי העכביש שלו על המתנקש השני לפני שזה מצליח להימלט.
המשטרה מגיעה כדי לעזור למרטינו וספיידרמן עוקב אחר האמבולנס שנושא אותו לאותו בית חולים בו נמצאת מיי.
מרי ג'יין פוגשת את פארקר ואומרת לו שמיי לא תשרוד את זה.
ספיידרמן מוצא את המתנקש השני, שנדמה כאילו הוא מתקשר למישהו.
פארקר סותם את פיו בעזרת קוריו ומאזין מהעבר השני של הקו.
הוא מגלה שמדובר בוילסון פיסק, הקינגפין.
פארקר מבין שמרטינו נשכר כדי להרוג אותו ולא את מיי.
הוא שואל את המתנקש השני מדוע החליט להרוג את מרטינו.
האיש אומר שאין לו הרבה מידע אלא רק שמרטינו ידע דבר מה שפיסק לא ידע.
צ'רלי מבקר את פיסק פעם נוספת ופיסק מבקש ממנו אם יוכל לעשות משהו עבורו.
צ'רלי מסכים, כל עוד אין הדבר עובר על החוקים.
קינגפין אומר שזה מעל לחוק ושובר את השולחן עליו מונחות ערימות של מיליוני דולרים, אוצר המלך.
הוא אומר לקצין המשטרה לשתף זאת עם חבריו למשטרה, וצ'רלי משחרר את פיסק.
לאחר מכן, פיסק אומר לצ'רלי להביא את בגדיו האזרחיים.
פארקר קושר את המתנקש השני בביוב, והוא מותקף בידי חולדות.
פארקר מאיים עליו ומדבר על שרשרת המזון כמעמדו החברתי.
המתנקש אומר לו שיעשה כל שיבקש ופארקר עונה לו שלא ירשה שאף אחד יתקרב למשפחתו.
פארקר מגיע לבית החולים ונותן לדודה מיי מנת דם שלו כדי לרפא אותה.
בהמשך, הוא יוצא לכיוון הכלא כדי להתעמת עם הקינגפין.
הקינגפין וספיידרמן מתעמתים זה מול זה ופיסק קורא לו אדיוט משום שהוא מאמין בטוב המנצח על הרע.
הוא מתעמר בו עד לנקודה שספיידרמן הזועם כמעט והורג אותו.
ספיידרמן אומר לו שהוא לא עומד להרוג אותו אלא פיטר פארקר עומד לעשות זאת, ומסיר את מסכתו.
הוא ממשיך לענות את פיסק עד אשר זה האחרון אומר לו שאם הוא מתכוון להרוג אותו, עדיף שיעשה זאת עכשיו.
פארקר אומר לו שלא יהרוג אותו, אך יעשה זאת אם מיי תמות.
הוא עוזב את הכלא ופיסק ושאר האסירים מוחזרים לתאיהם.
פארקר מבקר את מיי, ומרי ג'יין אומרת לו שעליהם להעביר אותם לבית חולים זול יותר.
פארקר אומר שהסיבה שהם העבירו את מיי הייתה שבית החולים נחשב לטוב ביותר, אך מודה בעובדה שהם אינם יכולים עוד להרשות זאת לעצמם.
פארקר משוחח עם מיי מחוסרת ההכרה בעוד מרי ג'יין ישנה.
הוא חושד שדודתו פיתחה התנגדות לעירוי הדם שלו בגוף שלה.
הכומר של בית החולים מגיע ושואל אם יש להם תוכניות להלווייה.
אחרי שהאחות לוקחת דגימת דם ממיי, פארקר גונב את תוצאות הבדיקה ומוצא שעירוי הדם לא הצליח.
תוצאות הבדיקה מגיעות גם לקצין משטרה בשם דלינט.
השניים משוחחים ביניהם, והאחות הראשית משוחחת איתו על תוצאות הבדיקה, על הקרינה שבדמה של מיי ועל תשלום המזומן שלהם.
היא אומרת להם גם את מחשבותיה על כל האירועים, ומספרת לדלינט שמרי ג'יין עדיין נמצאת בקומה העליונה.
דלינט עולה לחדרה של מיי ופארק חש בהתקרבותו ומתחבא.
מרי ג'יין פותחת עבורו את הדלת ואורות החדר נכבים.
פארקר יוצא ממחבואו ומהמם את השוטר.
פארקר ומרי ג'יין מבינים שעליהם להעביר את הדודה מיי בבהילות, מאחר שדלינט חושד בהם.
פארקר מוצא שהוא עובר על החוקים כתשע פעמים כדי לבצע את העברתה של מי, מה שגורם לו לפקפק באמונותיו:
כישלונו למלא דו"ח משטרתי בעקבות הפגיעה מירי אקדח.
גניבת רכב חירום (פארקר גונב את האמבולנס שמעביר את מיי).
פריצה (פארקר מתחזה לאח בית החולים).
סיכון חסר זהירות (פארקר נושא את מיי ברחבי בית החולים תוך העמדת פנים שהוא נושא גופה).
זיוף (פארקר מזייף את חתימתו של הדוד בן על אישור ההעברה שנגנב בידי מרי ג'יין).
מרמה (פארקר ומרי ג'יין מעמידים פנים שמיי קיבלה אישור לעבור בית חולים).
הקדמות והמשכים מחוץ לחוברות ספיידרמן
במהלך סאגת המשובטים, ספיידרמן אולץ לברוח מהכלא בידי ג'ודאס טרבלר כדי להצטרף לסקרלט ספיידר ולמצוא הוכחות לחפותו.
מאחר שאין לו אף תלבושת מאשר חלקים מהחליפה השחורה, הוא לובש את המסיכה והכפפות יחד עם ברדס.
במהלך האפילוג שבסוף אירועי "מלחמת אזרחים", ספיידרמן מראה ללוק קייג' את חליפתו השחורה.
הדודה מיי נורתה בסוף החוברת Civil War: The Amazing Spider-Man ומניעיהם של ג'ייק מרטינו ושל הקינגפין מתגלים.
ספיידרמן מופיע בחליפה השחורה במהלך מלחמת-עולם הענק הירוק.
הסיפור מסתיים באירועי "עוד יום אחד", כאשר בסופם מתחילים אירועי "יום חדש לגמרי".
ספיידרמן לובש פעם נוספת את החליפה השחורה באירועי "הציד המבעית".
ספיידרוומן היא דמות בדיונית של גיבורת-על המופיעה בחוברות הקומיקס "ספיידרמן" ביקום מארוול קומיקס.
הדמות הופיעה לראשונה בחוברת Amazing Spider-Man #441 מנובמבר 1998, ונוצרה על ידי הכותב ג'ון ביירן והמאייר רפאל קיאנן.
ספיידרוומן היא האלטר אגו של מאטי פרנקלין, בת למשפחה מהמעמד העליון.
בעקבות אסופת החמישה של נורמן אוסבורן, היא זוכה בכוחות־על הדומים לאלו של ספיידרמן ונוטלת את זהות "ספיידרוומן".
היא השלישית לשאת בשם קוד זה, לאחר ג'סיקה דרו וג'וליה קרפנטר, והצעירה מביניהן.
בניגוד לאחרות, מאטי מעולם לא זכתה להכרה ולתהילה גדולים מצד הקהל והמבקרים, והופעותיה בחלוף השנים היו בעיקרן משניות.
את דמותה של פנקלין בסרט הלייב אקשן "מאדאם ווב" גילמה השחקנית סלסט אוקונור.
ההופעה הראשונה של הדמות הייתה בחוברת Spectacular Spider-Man #262 מנובמבר 1998, אם כי זה הייתה זו הופעת קמע בלבד והיא לא נראתה בבירור.
בכורתה המלאה הייתה כבר בהמשך אותו החודש, בחוברת Amazing Spider-Man #441, כחלק מאירועי קשת הסיפור "אסופת החמישה".
כחצי שנה לאחר מכן, בחוברת Amazing Spider-Man Vol.2 #5 ממאי 1999, היא החלה לפעול כגיבורת-על ונטלה את זהות "ספיידרוומן".
הדמות זכתה לסדרת סולו, בכרך השלישי של הכותר "Spider-Woman", והיא נמשכה לאורך 18 חוברות בין יולי 1999 לדצמבר 2000, כשלבסוף בוטלה בעקבות נתוני מכירות בינוניים.
לאחר היעדרות מוחלטת של כמעט שנתיים, מאטי פרנקלין שבה לסדרה "Alias" ב-2003. היא הופיעה בקשת סיפור בת שש חוברות, אם כי בזהותה האזרחית בלבד.
בהתאם לרוח הריאליסטית והבוגרת של הסדרה, למאטי הוצגה אדפטציה קודרת שעסקה באונס ובהתמכרות לסמים.
הופעתה הבאה הייתה רק ארבע שנים לאחר מכן, במיני-סדרה "המתבודדים" ב-2007, בה המשיך העיסוק בטראומה של מאטי.
היא המשיכה לתפקד כדמות משנה בלבד, ולא חזרה לראשיות ממנה נהנתה בסוף שנות ה-90.
פרנקלין נהרגה באירועי "הציד המבעית" מ-2010, אך שבה כשיבוט לזמן קצר באירועי "קונספירציית המשובטים" מ-2016.
מאטי פרנקלין היא מתבגרת בעייתית, נצר למשפחה מיוחסת מהמעמד העליון.
אביה הוא איש עסקים עשיר, ודודה הוא העיתונאי והעורך המפורסם ג'יי ג'ונה ג'יימסון.
אמה נהרגה בנסיבות טרגיות בילדותה, והיא נשארה לגדול עם אביה החד-הורי.
אביה – חבר קרוב של התעשיין נורמן אוסבורן – יועד לקחת חלק באסופת החמישה.
כאשר מאטי שומעת על הטקס, היא משטה באביה ותופסת את מקומו בכינוס.
היא זוכה במתנת הכוח, ומקבלת כוחות על-אנושיים.
גיבור-העל ספיידרמן, אותו היא מעריצה באופן אובססיבי ורוחשת כלפיו רגשות רומנטיים מודחקים, מחליט לפרוש, ומאטי מחליטה להמשיך את דרכו.
היא מתחילה לפעול כגיבורת-על בעזרת כוחותיה, והתקשורת והציבור מתייחסים אליה כאל "ספיידרמן" מבלי לדעת את מגדרה וזהותה.
היא מובסת תוך זמן קצר בשל חוסר ניסיונה, וספיידרמן נאלץ להצילה.
הוא מחליט לשוב לחייו כגיבור-על, ולכן מאטי נוטלת באופן רשמי את השם "ספיידרוומן" ומזדהה כאישה.
מאטי נלחמת בשלל קרבות, עד שבמפגש עם נבלת-העל שרלוט ויטר היא מאבדת את כוחותיה.
מאדאם ווב ונשות העכביש ג'סיקה דרו וג'וליה קרפנטר מסייעות לה להביס בסופו של דבר את ויטר ולזכות בחזרה בכוחותיה, ומאטי אף מקבלת את כוחותיהן של שלוש הנשים.
הן מדריכות אותה כיצד להשתמש בכוחות וביכולות החדשים, ומסייעות לה בציד נבלי-על ברחבי מנהטן.
לאחר זמן מה, מאטי מאבדת את יכולותיה החדשות באופן טבעי ונשארת רק עם הכוחות אותם היא קיבלה באסופת החמישה, וכן עם ארבע רגלי עכביש אותן היא נושאת על גבה.
במהלך פעילותה כגיבורת-על, מאטי מתחילה לחוש בדידות ולכן עוברת לגור עם דודה ג'יימסון.
הוא רושם אותה לבית ספר פרטי יוקרתי, ושם היא מכירה את שריל, שהופכת לחברתה הטובה ביותר וגם מודעת לזהותה הסודית.
לאחר היעלמות ארוכה במיוחד, מאטי מוכרזת כנעדרת.
מתברר כי לאחר דייט בו היא סוממה ונאנסה, היא התדרדרה לסמים והחלה לשוטט ברחובות.
סוחר סמים מצא אותה, והוא החליט לנצל אותה – ביצע על גופה ניסויים אסורים בהורמון גדילה מוטאנטי, והשתמש בה לצורך זנות.
על מנת להשאיר אותה כלואה, הוא נתן לה באופן קבוע חומר פסיכואקטיבי שטשטש אותה.
החוקרת הפרטית ג'סיקה ג'ונס, בעזרתה של ג'סיקה דרו, מוצאת ומחלצת אותה.
מאטי מוחזרת למשמורת אצל ג'יימסון, והיא מתחילה תהליך שיקום במטרה לנסות ולשוב לשפיות נפשית ופיזית.
על מנת לפצוח בחיים חדשים ולהצליח להתגבר על שאירע לה, מאטי עוברת מניו יורק אל לוס אנג'לס.
היא נפגשת עם קבוצת תמיכה של גיבורי-על צעירים המתמודדים עם טראומה נפשית בגלל כוחותיהם ופעילותם, והם הופכים לחבריה החדשים.
מאטי חושפת בפניהם כי היא סובלת כבר שנים בגלל רגלי העכביש שבגבה, היות שהיא נאלצת להסתיר אותן בעצמותיה וזה מסב לה כאב רב.
היא גם מגלה להם שהסוחר שניצל אותה עבור ניסויים על גופה עשה זאת כי ידע על כוחותיה ורצה להשתמש בהם.
מאטי מספרת כי מנסיבות אלו היא נגעלת מכוחותיה ורואה בהם את הקללה של חייה, ולכן היא החליטה לפרוש מפעילות הֶירוֹאִית ולהימנע משימוש בכוחות וביכולות שלה.
צמאת נקמה כלפי זה שניצל אותה וארגון הפשיעה שהוא עבד בעבורו, מאטי מגייסת מקבוצת התמיכה את דארקהוק וריקושט לעזרתה.
הם פועלים כנגד הארגון, ומסתירים את לחימתם משאר חברי הקבוצה.
ניכר בהתנהגותה של מאטי כי היא מסתירה דבר מה מחבריה, והיא שופכת את יגונה לבד בברים בשתייה מופרזת.
על מנת למנוע מריקושט לחשוד בה ולשמור אותו לצידה, מאטי מזייפת רגשות רומנטיים כלפיו ושוכבת איתו.
לבסוף, מאטי חושפת בפני חבריה כי שיקרה בנוגע לסיבות הצטרפותה לקבוצה.
היא ניצלה למעשה את חבריה – חיפשה במי להשתמש על מנת להילחם בארגון שפגע בה, ונשלחה כחוקרת פרטית במסווה על מנת לאסוף מידע על ריקושט.
היא גוערת בחברי הקבוצה על החלטותיהם האישיות ומתנערת מהם, ועוזבת בסערה תוך כדי שהיא משפילה בפני כולם את ריקושט על כך שנפל לפיתויה המיניים.
מאטי שבה בחלוף הזמן לפעילות הֶירוֹאִית ולזהותה כספיידרוומן, אך היא נחטפת על ידי אנה קרבינוף במהלך אירועי "הציד המבעית".
מאטי נכלאת יחד עם מאדאם ווב.
בידיעה שהיא הולכת למות, מאטי פורצת בבכי בזרועותיה של מאדאם ווב ומצטערת על כך שלא הצליחה להיות גיבורת-על טובה מספיק.
בניסיון לנחם אותה, מאדאם ווב אומרת לה בדמעות כי על אף שהיא מעולם לא זכתה להכרה ולתהילה גדולים, היא הייתה בחייה עכבישה משובחת שהצילה חיים.
בסופו של דבר, מאטי נהרגת בידי סשה כקרבינוף כקורבן להחייאתו של בנה ולדימיר.
כשנה לאחר מכן (בהמשכיות), מאטי ומאדאם ווב מוקמות לתחייה כשיבוטים בידי התן.
מאטי נכנסת בתחילה לעימות עם הגיבורה סילק, אך מתיידדת איתה בהמשך בזהותה האזרחית ומשמיעה באוזניה את חשדותיה בדבר כוונותיו של התן.
לאחר מכן, מאטי מסייעת לסילק בקרב נגד שיבוטיו של התן, שנהפכים לזומבים רצחניים חסרי בינה.
לפני מותה, מאטי מגלה לדודה ג'יימסון את זהותה הסודית.
לבסוף, היא מתפוגגת לאפר בזרועותיה של סילק.
סילק, שהתחברה באופן אישי אל מאטי, אוספת את אפרה של מאטי בכד, ונותרת פגועה מן החוויה.
כוחותיה של הדמות הושגו באמצעים על-טבעיים ובדרך של כישוף, בניגוד לשאר הדמויות בעולמו של ספיידרמן אשר כוחותיהן קשורות במדע.
ב"אסופת החמישה" של נורמן אוסבורן, מאטי זוכה במתנת הכוח ומקבלת כוחות על-אנושיים כמו של ספיידרמן.
בנוסף, היא ניחנת גם ביכולת תעופה במהירות על-קולית.
לאחר קרב עם נבלת-העל שרלוט ויטר, היא זוכה בכוחות של נשות העכביש ג'סיקה דרו וג'וליה קרפנטר וכן של מאדאם ווב.
זה מעניק לה את היכולת לייצר פיצוצים ביו חשמליים, ליצור אנרגיה פסיונית, להצמיח ארבע רגלי עכביש גדולות ממדים מגבה, לראות את הנולד באמצעות חזיונות ולתקשר באמצעות טלפתיה.
היא נושאת בכוחות אלה למשך זמן רב, אך בסופו של דבר היא מאטי מאבדת את היכולות הללו באופן טבעי ונשארת רק עם הכוחות אותם היא קיבלה באסופת החמישה ועם ארבע הרגליים בגבה.
ספיידרוומן הוא שם הקוד של דמויות בדיוניות המופיעות בחוברות הקומיקס ספיידרמן ביקום מארוול קומיקס.
בהמשכיות העיקרית, של יקום "ארץ-616", שלוש נשים נטלו את אלטר אגו זה - ג'סיקה דרו, ג'וליה קרפנטר ומאטי פרנקלין.
ביקומים מקבילים מרחבי הרב-יקום נשאו בשם זה נשים נוספות, וביניהן גוון סטייסי מיקום "ארץ-65".
נהוג להתייחס אל נשות העכביש ככל אלו שבעלות כוחות־על הקשורים בעכבישים בעולמו של ספיידרמן, כך שגם מאדאם ווב וסילק נכללות בהגדרה זו.
הרעיון לגרסה נשית של גיבור-העל ספיידרמן הועלה לראשונה באמצע שנות ה-70, מתוך רצון של העורך סטן לי לקבל בעלות על הסימן המסחרי "Spider-Woman" ולזכות בקניין הרוחני.
הוא חשש כי חברות הוצאה לאור אחרות יקדימו לעשות כן, והעדיף למנוע מראש הליכים משפטיים עימן (ובעיקר עם המתחרה DC קומיקס).
בתחילת 1977, בחוברת Marvel Spotlight #32, נעשתה ההופעה הראשונה של דמות בשם זה, בזהותה של דרו.
בסרט הלייב אקשן "מאדאם ווב", המהווה חלק מהיקום הקולנועי של ספיידרמן, מופיעות דמויותיהן של קרפטנר ופרנקלין בגילומן של סידני סוויני וסלסט אוקונור, בהתאמה.
ספיידרוומן היא דמות בדיונית של גיבורת-על המופיעה בחוברות הקומיקס ספיידרמן ביקום מארוול קומיקס.
הדמות הופיעה לראשונה בחוברת Marvel Super Heroes Secret Wars #7 מנובמבר 1984, ונוצרה על ידי הכותב ג'ים שוטר המאייר מייק זק.
ספיידרוומן היא האלטר אגו של ג'וליה קרפנטר, מושא לניסוי של סוכנות ממשלתית ביצירת גיבורי-על.
לאחר שהוזרקו לגופה תערובת של ארס עכביש ותמציות צמחים אקזוטיות, היא מפתחת כוחות־על הדומים לאלו של ספיידרמן ונוטלת את זהות "ספיידרוומן".
ג'וליה מגויסת לעבודות מפוקפקות על ידי הממשלה, אך מורדת בהן.
אחרי מנוסה קצרה מן החוק, היא הופכת לפרילנסרית, ולבסוף מצטרפת אל האוונג'רס מהחוף המערבי.
במהלך מלחמת האזרחים בין המחנה של איירון מן לשל קפטן אמריקה, ג'וליה משמשת כסוכנת כפולה לטובת הקפטן.
בזמן זה, היא נושאת את השם "ארכנה".
בעקבות הציד המבעית של משפחת קרבינוף, מאדאם ווב מעבירה לג'וליה את כוחותיה, וגם עיוורונה, לפני מותה – וג'וליה הופכת למאדאם ווב החדשה.
דמותה של ג'וליה דורגה במקום ה-47 ברשימת "50 האוונג'רס הטובים ביותר" של אתר "IGN".
את דמותה של ג'וליה בסרט הלייב אקשן "מאדאם ווב" גילמה השחקנית סידני סוויני.
ההופעה הראשונה של הדמות הייתה בחוברת Marvel Super Heroes Secret Wars #6 מאוקטובר 1984, אם כי זה הייתה זו הופעת קמע בלבד והיא לא נראתה בבירור.
בכורתה המלאה הייתה כבר בחודש הבא, נובמבר, בחוברת Marvel Super Heroes Secret Wars #7, כחלק מאירועי הקרוסאובר "מלחמות סודיות".
ג'וליה קורנוול נולדה וגדלה בלוס אנג'לס, כבתם היחידה של וולטר ואליזבת.
במהלך לימודיה באוניברסיטה היא מכירה את לארי קרפנטר, בו היא מתאהבת ולאחר מכן גם נישאת לו.
הנציבות לפעילויות על־אנושיות, סוכנות ממשלתית מטעם נשיא ארצות הברית, מחליטה ליצור גיבור-על משל עצמה.
בחיפוש אחר מועמדים לניסוי, המדענית ולרי קופר יוצאת למפגש מחודש עם חברתה מימי האוניברסיטה, ג'וליה.
קופר משכנעת את ג'וליה להצטרף ל"מחקר אתלטי", מבלי ליידע אותה בניסויים הנעשים בגופה.
במהלך הניסוי, לגופה של ג'וליה מוזרקים "בטעות" תערובת של ארס עכביש ותמציות צמחים אקזוטיים, ואלו מעניקים לה כוחות על-אנושיים.
עם כוחותיה, היא נוטלת את השם "ספיידרוומן".
מיד לאחר קבלת כוחותיה, ג'וליה נשאבת אל המלחמות הסודיות של הביונדר.
היא פוגשת לראשונה בגיבורי-העל השונים מרחבי היקום, ובהם ספיידרמן וחברי האוונג'רס.
כחלק מסדרת הקרבות, ג'וליה נאלצת להילחם באדם הקולט, בדוקטור דום ובענק הירוק.
עם חזרתה לכדור הארץ בתום אירועים אלו, ג'וליה מגויסת על ידי קופר אל כוח החירות של מיסטיק – צוות משימות מיוחד בחסות ממשלתית, אשר חבריו הם יוצאי אחוות המוטאנטים שהתגייסו לשירות ממשלתי כדי להימנע ממאסר.
לאחר עימות עם האקס-מן במשימתה הראשונה, ג'וליה מתחילה להטיל ספק בעמדות ובכוונות האכזריות של חבריה לצוות.
היא נקלעת אל דילמה, בשאלה אם היא נמצאת בצד הנכון של החוק או לא.
לאחר שקוויקסילבר הממורמר מעלה טענות שווא נגד האוונג'רס, ג'וליה נשלחת יחד עם הצוות להביא למעצר את הגיבורים.
הצוות מצליח להביס את כוחות האוונג'רס המשולבים מן המזרח ומן המערב יחד, ואלו מושלכים למתקן כליאה ללא משפט.
ג'וליה מחליטה לסור מדרך זו, והיא משחררת את כל הגיבורים.
מעשה זה הופך אותה לעבריינית נמלטת ומבוקשת, וג'וליה נאלצת לצאת למנוסה.
על ראשה של ג'וליה מונח פרס, ושלל ציידי ראשים יוצאים בעקבותיה.
במהלך מנוסתה היא פוגשת באיירון מן, והוא מבטיח לעזור לה להתאחד בחזרה עם בתה ובעלה אותם היא נאלצה לנטוש.
ג'וליה ואיירון מן נלחמים יחד בציידים השונים, אך היא מחליטה בסופו של דבר להיכנע ומסגירה עצמה לידי הנציבות על מנת להתמודד עם ההשלכות של מעשיה.
כאות תודה על כך שסייעה לאוונג'רס, איירון מן מפעיל את קשריו בממשל לטובתה וג'וליה זוכה לחנינה.
היא נשלחת להילחם בצוות ההריסה כעבודות שירות, וחוברת בפעילות זו לספיידרמן.
חופשייה ממגבלות כלשהן, ג'וליה הופכת לפרילנסרית.
היא מגיעה כחלק מעבודה לקליפורניה, בחיפוש אחר צוות של נבלי-על אסייתים.
שם, ג'וליה פוגשת באוונג'רס מהחוף המערבי.
הם מסייעים לה בעבודתה, ובתמורה היא מסייעת להם בעימות נגד סוכן ארצות הברית.
לאחר מכן, מוצע לה להצטרף לקבוצה – והיא נענית לכך בחיוב.
כחברה בקבוצה, ג'וליה נלחמת בכמה מהאויבים הגדולים ביותר של האוונג'רס, ובהם באולטרון ובמפיסטו.
כמו כן, היא משתתפת באירועי "מלחמת האינסוף".
בנוסף, היא נבחרת על ידי דוקטור סטריינג' לקבוצת הדפנדרס הסודיים.
עם התפרקות האוונג'רס מהחוף המערבי, ג'וליה מצטרפת אל קבוצת הספין-אוף "עבודות כוח" (Force Works).
בתקופה זו, היא מנהלת מערכת יחסים עם מונרייקר.
בעקבות היעדרויותיה החוזרות ונשנות של ג'וליה, כתוצאה מפעילותה ההֶירוֹאִית, בעלה לארי מחליט להתגרש ממנה.
עבודתה מונעת ממנה להתייצב בבית המשפט בדיון על משמורת בתם רייצ'ל, ומכשלא הייתה יכולה להסביר את היעדרותה מבלי לחשוף את זהותה הסודית – היא מאבדת את המשמורת.
עם זאת, בחלוף הזמן ג'וליה מצליחה לייצב את מערכת היחסים עם בתה (שאף מגלה את זהותה הסודית).
כאשר לארי נקלע לאחד מקרבותיה של ג'וליה, הוא נהרג.
לאחר מכן, רייצ'ל עוברת להתגורר עם אמה.
אחרי רייצ'ל נשלחים נבלי-על מטעם הנציבות, כמעין "נקמה" על פעולות אמה לצד האוונג'רס.
ג'וליה נשלחת בסחיטה להרוג את ספיידרמן עבור חיי בתה, אך הוא מסייע לה להציל את רייצ'ל.
בסופו של דבר, ג'וליה מחליטה מחליטה להתרחק מעסקי גיבורי-העל על מנת להתמקד בגידול בתה.
כאשר אשת העכביש מאטי פרנקלין נקלעת לצרה, ג'וליה נחלצת לעזרתה יחד עם מאדאם ווב ואשת העכביש ג'סיקה דרו.
הן נלחמות בנבלת-העל שרלוט ויטר, ובקרב זה שלוש הנשים מאבדות את כוחותיהן - העוברים אל מאטי.
לאחר אובדן זה, ג'וליה חוזרת לחייה כאם "נורמלית".
עם זאת, מתברר כי אובדן זה גורם לה לשיתוק.
מקסימילאן קולרידג', איש עסקים הפועל כגיבור-על בשם התכריך, מסנתז עבור ג'וליה שכפול של התערובת אשר העניקה לה במקור את כוחותיה, ועם קבלתו של זה היא נרפאת וגם זוכה בחזרה בכוחותיה.
ג'וליה עוברת טיפולי פיזיותרפיה אינטנסיביים, ובמהרה היא מצליחה לשוב וללכת.
בזמן זה, ג'וליה וקולרידג' מתאהבים זה בזה.
בחלוף הזמן, ג'וליה שבה לפעול כגיבורת-על – תחת השם הקוד "ארכנה".
במהלך מלחמת האזרחים, בה גיבורי-העל נחלקו בשאלת ההסכמה לחוקי הרישום, ג'וליה מצטרפת לצדו של איירון מן.
יחד עם וונדר מן וגברת מארוול, היא מאמנת גיבורי-על צעירים רשומים לשימוש נכון בכוחותיהם.
עם זאת, היא נגלית כסוכנת כפולה הפועלת לטובת המחנה של קפטן אמריקה.
בפעילות סמויה זו, ג'וליה מזהירה מראש גיבורי-על מחתרתיים מפני פשיטות ומעצרים קרבים, ומסייעת לקולרידג', בן זוגה ומתנגד מוצהר לחוקי הרישום.
עם לכידתו, המשוטט מפליל את ג'וליה.
צוות תקיפה ממשלתי פורץ לדירתה, בדיוק כשהיא עומדת לברוח מהארץ יחד עם בתה רייצ'ל, וג'וליה נלכדת ונכלאת באזור השלילי.
סוכנות הביון "S.H.I.E.L.D." לוקחת את רייצ'ל, והיא נלקחת למקום לא ידוע בקולורדו.
ג'וליה מצליח לברוח ממתקן הכליאה, ויוצאת בחיפוש אחר בתה.
היא נאבקת בדרכה באריאנה, עד שלבסוף גברת מארוול מחליטה לסייע לה בחיפוש.
ג'וליה חותמת על עסקת טיעון עם ממשלת קנדה, וכחלק ממנה היא מצטרפת לקבוצת אומגה פלייט בתמורה לקבלת המשמורת על בתה בחזרה.
בהתאם להסכם, ג'וליה ורייצ'ל עוברות יחד לקנדה.
גם לאחר תום תוקפו של ההסכם, ג'וליה מחליטה להישאר בקבוצה.
היא ממשיכה לפעול במשימות רבות נוספות, אך חוזרת בסופו של דבר לארצות הברית עם התפרקות הקבוצה.
ג'וליה נגררת אל תוך הציד המבעית של משפחת קרבינוף, כחלק ממסע נקמתם בספיידרמן.
לאחר הקרבתה של אשת העכביש מאטי פרנקלין, ג'וליה נלכדת, יחד עם אריאנה, על ידי המשפחה על מנת להוות קורבן נוסף לטובת החייאת בני המשפחה.
בשבי, ג'וליה פוגשת במאדאם ווב – וזו מעבירה לה לפני מותה את כוחותיה הטלפתיים, הפרה-קוגניטיביים והאסטרליים, כמו גם עיוורונה.
הלכה למעשה, ג'וליה הופכת למאדאם ווב החדשה.
בפעולתה הראשונה של ג'וליה כמאדאם ווב החדשה, היא מונעת מספיידרמן לרצוח את קרייבן הצייד.
ג'וליה מסבירה לספיידרמן כי הוא עומד במרכזה של רשת מוסרית אשר תיהרס אם הוא ייפגע בקרייבן, וטוענת כי רצח זה, מוצדק ככל שיהיה, יהפוך אותו לרוצח חסר רחמים ומנודה.
על מנת לאשש את דבריה, היא מראה לו חיזוי מן העתיד.
ספיידרמן נענה לג'וליה, וחס על חייו של קרייבן.
בסופו של אירוע זה, ג'וליה מביאה לקבורה יחד עם ספיידרמן ואריאנה את מאדאם ווב וקיין.
היא נוטלת באופן רשמי את תפקידה של מאדאם ווב, ומעבירה את תלבושתה הקודמת לאריאנה.
בראיית אירועי "אי העכביש" הקרבים, ג'וליה מזהירה את ספיידרמן מפני העתיד לבוא.
עם זאת, הוא מבטל את דבריה ומסרב להתייחס אליהם ברצינות.
על מנת להכין את ספיידרמן בכל זאת אל הקרבות אשר יגיעו, ג'וליה שולחת את שאנג-צ'י ללמדו אמנויות לחימה.
כאשר חזיונה מתממש ואוכלוסיית מנהטן מפתחת כוחות-על דמויי עכביש, היא שולחת את שאנג-צ'י להגן על ספיידרמן ולסייע לו.
ההתחברות ההמונית של בני אדם לרשת החיים והגורל גורמת לג'וליה להתעלף ולאבד את יכולת החיזוי שלה, אך זו חוזרת אליה תוך כדי התקדמות האירוע.
בסופו של דבר, המשבר נפתר במציאת נסיוב מרפא על ידי ונום ואנטי-ונום ובהבסתה של מלכת העכבישים על ידי ספיידרמן וקיין.
ג'וליה חווה חיזיון אפוקליפטי, בו רשת החיים והגורל נפרמת.
בחשש מן העתיד לבוא, היא יוצאת להזהיר את ספיידרמן.
ג'וליה מפריעה לקרב בין ספיידרמן למורביוס, ומפצירה בגיבור לעזוב את הכל וללכת באופן מידי למעבדות הורייזן.
אף על פי שספיידרמן מודאג ממורביוס, ג'וליה קובעת כי הוא איננו הבעיה.
על מנת לשכנע את ספיידרמן להקשיב בקולה, ג'וליה מגלה לו שחברתו סילבר סייבל לא נהרגה ועודנה בחיים.
ג'וליה נותרת מבולבלת מחזיונותיה, ומחליטה לשלוח את תה רייצ'ל אל סבה וסבתה למקרה ודבר מה ישתבש.
או אז, היא חווה התקף עוצמתי של כוחותיה בו היא עדה לכל נקודה בעתיד של יקום מארוול – וקורסת אל תוך תרדמת.
לפני התמוטטותה, ג'וליה חוזה במעורפל את אירועי "משאלת מוות".
לאחר כשנה בתרדמת, ג'וליה מתעוררת בסיום ציד העכבישים.
עם הבסתה של משפחת היורשים בידי צבא העכבישים, ספיידרמן העליון מתחיל לפגוע ברשת החיים והגורל המקשרת בין כל העכבישים במולטי-יקום מתוך ניסיון נואש לשנות את גורלו.
על אף שניסיונו נכשל, הנזק אשר נעשה לרשת חמור ופוגע בכל אנשי העכביש.
אירוע זה מעיר בחזרה את ג'וליה, ובקימתה היא מגלה כי אבד לה הקשר עם הרשת.
בהתאם להכשרתה על ידי הנציבות לפעילויות על־אנושיות, ג'וליה היא מרגלת מיומנת ואמנית אמנויות לחימה וקרב פנים אל פנים.
לאחר שמוזרקים ללגופה "בטעות" תערובת של ארס עכביש ותמציות צמחים אקזוטיים, היא זוכה בכוחות על-אנושיים.
לאחר קרב עם נבלת-העל שרלוט ויטר, ג'וליה מאבדת את כוחותיה.
אובדן זה גורם לה לשיתוק, ואיש העסקים מקסימילאן קולרידג' מסנתז עבורה שכפול של התערובת אשר העניקה לה במקור את כוחותיה, וזו מרפא אותה ומחזיר לה את כוחותיה.
לפני מותה, מאדאם ווב מעבירה לג'וליה את כוחותיה הטלפתיים, הפרה-קוגניטיביים והאסטרליים, הכוללים גם חיזוי וראיית הנולד ותפיסה על-חושית.
דמותה של ג'וליה קרפנטר כספיידרוומן מופיעה בסדרת הטלוויזיה המונפשת "איירון מן" מ-1994, בדיבובן של קייסי דפרנקו בעונה הראשונה וג'ניפר הייל בעונה השנייה.
ג'וליה היא חברה בקבוצת "עבודות כוח" של איירון מן, והיא מתחרה עם מכשפת השני על חיבתו הרומנטית של הגיבור.
על אף שבתחילה היה נראה כי הוא אינו מעוניין במי מהן, איירון מן וג'וליה פוצחים בזוגיות לאחר זמן מה.
עם זאת, התנהגותו של איירון מן כ"זאב בודד" מסבכת את העניינים ביניהם ומובילה לפרידה.
היא עוד נשארת נאמנה לו, ומכסה את זיוף מותו יחד עם וור משין.
כאשר ג'וליה הולכת לאיבוד בפורטל זמן, איירון מן מציל אותה ומתוודה על רגשותיו בפניה – והשניים חולקים נשיקה.
דמותה של ג'וליה קרפנטר כמאדאם ווב מופיעה בסדרת הטלוויזיה המונפשת "ספיידרמן" מ-2012, בדיבובה של קרי סאמר בעונה הרביעית.
ג'וליה היא סוכנת של ארגון הביון "S.H.I.E.L.D.", והיא משתמשת בכוחות החיזוי וראיית הנולד שלה על מנת לסייע לניק פיורי.
יחד עם דוקטור סטריינג' ואיירון פיסט, ג'וליה פותחת שער למולטי-יקום דרכו ספיידרמן וקיד ארכניד יוצאים לאסוף חפצים עתיקים ועוצמתיים מיקומים מקבילים.
דמותה של ג'וליה קרפנטר כספיידרוומן מופיעה בסרט המונפש "ספיידרמן: ברחבי ממדי העכביש" מ-2023.
דמותה של ג'וליה קרפנטר הופיעה בסרט הלייב אקשן "מאדאם ווב", בגילומה של השחקנית סידני סוויני.
אי העכביש היא קשת סיפור ואירוע קרוסאובר שפורסמה בחוברות הקומיקס ספיידרמן ביקום מארוול על ידי חברת מארוול קומיקס.
הסיפור נמשך כשמונה חוברות עיקריות בין אוגוסט לנובמבר 2011 בכתיבתו של דן סלוט ובאיורו של סטפנו קאסלי, כאשר מרבית החוברות הנוספות הן מיני סדרות ומהדורות מוגבלות שנכתבו במיוחד לקשת סיפור זו.
העלילה הראשית עוקבת אחר תושבי מנהטן שמקבלים באופן מסתורי כוחות הדומים לאלה של ספיידרמן, ומציגה את שובם של נבלי-העל התן והמלכה אדריאנה "אנה" סוריה.
כמו כן, קשת הסיפור מניחה את הרקע לתחילתו של הכרך השני של חוברות סקרלט ספיידר.
"אי העכביש" ממוקם במקום ה-16 ברשימת 25 הסיפורים הגדולים של ספיידרמן בכל הזמנים, לפי מגזין Comic Book Resources.
"השרצה" הייתה סדרה של סיפורים צדדיים שנכתבו בסוף חוברות מספר 659, 660, 665-662 של The Amazing Spider-Man.
סיפורים אלה מספרים על הניסיונות שערך התן שהובילו לאירועי "אי העכביש".
סיפורים אלה אוגדו יחדיו לחוברת בהדפסה מחודשת בשם The Amazing Spider-Man: Infested, שפורסם ב-31 באוגוסט 2011.
פרולוג הסיפור משרטט את חייו של פיטר פארקר עם תחילת אירועי "אי העכביש".
הוא משקיע את זמנו בעבודה במעבדות הורייזן וכספיידרמן הוא מנטרל ללא כל מאמץ שוד שמבצע הידרו-מן וגם עוצר שוד רגיל.
לבסוף, הוא עורך ביקור אצל שאנג צ'י, המנטור שלו לאמנויות לחימה, אשר מלמד אותו את "דרכי העכביש" (כפי שנראה במהדורת יום קומיקס חינם של The Amazing Spider-Man).
מאדאם ווב בעלת כוחות החיזוי מזהירה אותו מפני העתיד לבוא, אך ספיידרמן מבטל את דבריה באומרו שמדובר בשטויות.
בינתיים, התן מגייס פושעים בעלי כוחות עכביש לפרויקט שלו, כשביניהם נמנה קיין - אשר עבר מוטציה ונקרא כעת טרנטולה.
ברשותו של התן מעבדה סודית שבתוכה נמצאים שיבוטים של מיילס וורן.
מתגלה כי מאחורי פעולותיו של התן עומדת תורמת מסתורית הנקראת מלכת העכבישים.
חלק ראשון - ספיידרמנהטן המדהימה
חברתו של פארקר, קרלי קופר, מגלה לו שיש לה כוחות עכביש.
השניים צופים במבזק חדשות שמתאר כיצד מאות מתושבי ניו יורק החלו לפתח כוחות עכביש דומים.
מסתבר שהתן עומד מאחורי התקרית, לאחר שאסף מספר פושעים בעלי כוחות עכביש ונתן להם תלבושות בסטייל של ספיידרמן.
האוונג'רס מנסים להגן על העיר מפני התקפתם.
חלק שני - פיטר פארקר, הספיידרמן הלא-מרהיב
אף על פי ששאנג-צ'י מצליח לאשר את זהותו של ספיידרמן בפני האחרים, זה האחרון מקבל פקודה לא להשתתף בלחימה כדי שלא יטעו בינו לבין הספיידרמנים המדומים האחרים.
אולם, בהשראת שיחתו עם מרי ג'יין ווטסון, פארקר מצליח לגייס כמה מתושבי ניו יורק לעזור לו בעצירתם של הספיידרמנים המרושעים באמצעות התחזות לאזרח תמים בעל כוחות עכביש.
בעוד אנטי-ונום עובד על ריפוי אנשי העכביש מכוחותיהם, מאדאם ווב תוהה מדוע גם ונום וגם אנטי-ונום נדרשים כדי לתקן את בעיית העכבישים במנהטן.
בינתיים, קרלי ופארקר מנסים לחקור את מעבדתו של התן, כשהם משערים שהוא הסבירות הגבוהה ביותר שאחראי להתפתחות התקרית.
אולם, הם אינם יודעים שעוקבים אחריהם.
התן נראה כשהוא עובד על פרויקט "מלך העכבישים" באמצעות מילוי המעבדה בעוברי עכביש.
מעבדות הורייזן עובדים עם מיסטר פנטסטיק כדי למצוא תרופה לאנשי העכביש בזמן שהאוונג'רס ושאר גיבורי העל מנסים לשמור על בידודו של אי מנהטן.
במעבדה נטושה באוניברסיטת אמפייר סטייט, פארקר וקרלי מותקפים בידי צ'אנס, סקורצ'ר והארנב הלבן בעלי כוחות העכביש.
כשהארנב הלבן מתקיף את קרלי, פארקר משתמש במהלכים אותם למד משאנג-צ'י כדי להביס את הפושעים.
קרלי לוקחת אותם לתחנת המשטרה ואומרת לפארקר שהיא רוצה לשוחח איתו ועם ספיידרמן, למורת רוחו.
התן עוקב אחריהם ואומר לטרנטולה ללמוד את מהלכי הקרב מההקלטות מאחר שהוא ייבחן עד מהרה.
בינתיים, האוונג'רס סוגרים את האי מכל יציאה וכניסה אליו.
ריד ריצ'רדס מפתח נסיוב שנועד לדכא את התפתחות כוחות העכביש אצל אנשים רגילים, אך לא מסוגל לרפא את אלה שכבר יש להם כוחות.
בדיוק כשג'יי ג'ונה ג'יימסון עומד לקחת את הנסיוב, ריצ'רדס אומר לו שהוא נדבק.
אנטי-ונום ממשיך לרפא את תושבי מנהטן הלא-נגועים, ומאדאם ווב מתעלפת מאחר שהרבה עכבישים מתחברים לקור החיים.
נאמר לקרלי שספיידרמן מחכה לה על גג בניין התחנה.
היא וספיידרמן עושים את דרכם לעצור עוד פושע בעל כוחות עכביש, כאשר קרלי מתחילה לחשוד היכן פארקר.
כשהם מגיעים לזירת הפשע, הם מגלים את שוקר בעל שש הזרועות.
הוא מגלה להם שהוא מעוניין להשיג מזומנים כדי שהדעתן המטורף ירפא אותו.
הוא מסיר את מסכתו ומתברר שאט אט הוא עובר מוטציה ליצור עכבישאי.
בשעה שספיידרמן מנסה להבין את סדר ההתרחשויות, קרלי מתחילה לעבור מוטציה בעצמה.
מלכת העכבישים אומרת לתן שתושבי מנהטן מתחילים לעבור מוטציה ועד מהרה העיר ניו יורק תהיה שייכת לה.
חלק רביעי - עכבישים, עכבישים בכל מקום
מרי ג'יין ווטסון מתחמקת מהאזרחים אשר נהפכו ליצורים עכבישאים.
בעוד ספיידרמן מנסה להעביר את קרלי שעבר מוטציה לידיו של מיסטר פנטסטיק, יצורים עכבישאים נוספים מתחילים להופיע, מה שמקשה עליו להבין מי מהם היא קרלי.
ג'יימסון משתנה ליצור עכבישאי ומביס קוטל עכביש, ומלכת העכבישים משתמשת בקור החיים כדי להשתלט על היצורים העכבישאים.
גם מרי ג'יין מתחילה לפתח כוחות עכביש, ומאדאם ווב מאבדת את יכולות החיזוי שלה.
חלק חמישי - תקווה חדשה
בניגוד לעצתו של התן, ריד ריצ'רדס ומעבדות הורייזן מצליחים לפתח נסיוב מהנוגדנים הסימביוטים שבדמו של אנטי-ונום, מה שמחסל את וירוס העכביש והמוטציות עוברות רגרסיה.
מלכת העכבישים שולחת את טרנטולה לפרוץ למעבדתו של פארקר, אולם פיטר מגלה זאת ועוצר את טרנטולה מלהרעיל את הנסיוב.
טרנטולה מתגבר על פארקר משום שהוא עדיין מחזיק בכוח על-אנושי ובחוש עכביש מתפקד.
ריצ'רדס מגלה למעבדות הורייזן כיצד ספיידרמן איבד את חוש העכביש שלו, ומדעני המעבדה יוצרים תדר מנוגד לזה של המלכה, ומשדרגים את חוש העכביש של פארקר לרמה מפותחת יותר (מאחר שאימוניו של שאנג-צ'י התמזגו לתוך הרפלקסים שלו).
פארקר משתמש בשדרוג זה כדי להתגבר על טרנטולה ומטביע אותו בבריכת הנסיוב.
טרנטולה מגיח מתוך הבריכה כשהמוטציה שלו נעלמה ותהליך ריקבון השיבוט שלו עבר רגרסיה.
כעת, קיין הבריא מסיר מעליו את שאריות השפעותיה של מלכת העכבישים ומציע לפארקר את עזרתו.
בינתיים, תופעת לוואי של התדר הנגדי ששומש על פארקר מאפשרת למאדאם ווב ולמלכת העכבישים להתחבר מחדש לקור החיים.
מלכת העכבישים משתמשת בגרסה מתקדמת יותר של הצרחה העל-קולית שלה והורגת את התן (שהתברר כשיבוט נוסף שלו), והיא מגלה שניתנו לה הכוחות המלאים של קור החיים, מה שהופך אותה לאלת העכבישים.
חלק שישי - קרב בוס
עד שקפטן אמריקה וונום מגיעים למלכת העכבישים, היא משתמשת בכוחותיה המשודרגים כדי להתפתח ליצור עכבישי עצום בגודלו ובעל כוחות על-אנושיים גדולים לאין שיעור, השואבת את כוחותיה מכל בן אדם אשר נגוע בווירוס העכביש.
מרי ג'יין מגלה שמערכת היחסים הארוכה שלה עם פיטר העניקה לה חסינות מסוימת מווירוס העכביש, והיא משתמשת בכוחותיה החדשים כדי ליצור קשר עם פיטר במעבדות הורייזן.
בינתיים, פארקר מצייד את קיין בשריון העכביש אותו לבש ב"זמנים גדולים" כדי להדוף את הצרחה העל-קולית של מלכת העכבישים.
קיין, מרי ג'יין וספיידרמן מצטרפים ללחימה בזמן שכל קהילת גיבורי-העל מנסה למנוע את התקדמותה של מלכת העכבישים ואת נבואתה האפוקליפטית של מאדאם ווב.
בדיוק כשנדמה שספיידרמן עומד להפסיד, מרי ג'יין מזכירה לו שעד כמה שספיידרמן יכול להיות חזק, היא תמיד האמינה במוחו ובכישרונו המדעי של פיטר פארקר.
פארקר משאיר מאחור את קיין להילחם יחד עם גיבורי-העל האחרים, בעוד הוא ומרי ג'יין עושים את דרכם למחוז המשטרתי כדי לגנוב את האוקטובוטים של דוקטור אוקטופוס - שאותם פארקר ממיר לצבא קטן של קוטלי עכביש, כשכל אחד מהם נושא מנה אחת של הנסיוב.
בזמן שמרי ג'יין מגנה עליו באומץ רב, פארקר משתמש באנטנה של בניין אמפייר סטייט כדי לבצע רגרסיה במוטציה של רבים מתושבי העיר בו זמנית.
קיין רואה זאת ומתעודד ממעשיו של ספיידרמן ומכך שמלכת העכבישים מאבדת מכוחותיה.
הוא מזנק לעבר פיה של מלכת העכבישים כדי לקטול אותה ומשתמש בשריון כדי להדוף את הצרחה העל-קולית שלה ואת העוקצנים (בדומה לאלה שהיו לפארקר באירועי "האחר").
מאדאם ווב טוענת שהנבואה שלה ש"היד של ספיידרמן" ניצחה את מלכת העכבישים יכולה להיות שגויה, אך קיין אומר שהוא בסך הכל המבצע של אומץ ליבו של ספיידרמן ומחשבתו המהירה היא זו שגרמה לו להנחית את המכה הניצחת.
התן, מחופש לאחד מחברי הצוות "בקרת נזקים", קוצר חלק ממח העצם של מלכת העכבישים כדי להשתמש בו בניסויי שיבוט עתידיים.
על גג בניין אמפייר סטייט, מרי ג'יין מתוודה לאהבתה לפיטר, אך הוא אינו שומע אותה.
השניים נשארים לנוח שם ומתבדחים על העובדה שכל העיר ניו יורק צעדה בנעליו של ספיידרמן.
חלק שביעי - העיר הערומה
ביום למחרת, פארקר מגלה מדוקטור סטריינג' שהמחסום המנטלי שהונח עליו כדי להגן על זהותו הסודית כספיידרמן נכשל משום שהופץ וידאו ויראלי שבו נראה פארקר חושף את כוחות העכביש שלו בפומבי כדי לעודד את השימוש בהם לטובה.
כתוצאה מכך, קרלי מסיקה את זהותו הסודית ומאחר שהיא התעייפה משקרים היא מאשימה אותו שהוא משתמש במסיכה בחייו האמיתיים ונפרדת ממנו.
פארקר מאתר את מרי ג'יין ונותן לה את הנסיוב, אם כי היא מתנגדת לכך.
השניים חולקים ביחד את אשר התרחש.
היא אומרת לו להסתכל לכיוונו של בניין אמפייר סטייט, היכן שמוקרנת עליו סכימת צבעים של כחול-אדום - דרכם של תושבי העיר ניו-יורק להגיד תודה לספיידרמן על פעולותיו ההירואיות במהלך המשבר שפקד אותם.
בעוד אניה קוראזון מנסה להבין את עברה, היא וחברה רוקי מותקפים בידי אחוות הצרעה (כת חסרת כיוון שנחשבת לאויבת עתיקת-יומין של העכבישים) שסימנה אותה כאויבת.
אניה לוקחת את רוקי למקום מבטחים ומשתנה לספיידר-גירל.
היא מוצאת בן-ברית לא צפוי בדמותו של ההובגובלין, שלוקח אותה לקינגפין.
כשהיא שואלת את הקינגפין מדוע הוא זקוק לעזרתה, הוא מגלה לה שהוא ואנשיו מתחילים לפתח כוחות עכביש והם מסומנים כמטרה בידי אחוות הצרעה.
הוא מוסר לה שמצא את מיקומו של קן הצרעה המרכזי.
מאדאם ווב אומרת לספיידר-גירל שהיא חייבת לחבור אל אויבתה כאשר מנהיגת האחווה מאיימת לשחרר רעל שיהרוג את כל אלה המחזיקים בכוחות עכביש.
ספיידר-גירל וארגון היד נלחמים בחיילי אחוות הצרעה כדי למנוע מהם לשחרר את הרעל.
כשחיילי האחווה מתכוננים לברוח דרך האוויר, קשתי היד מפילים אותם בעזרת חץ וקשת.
ספיידר-גירל מנסה להפיל את מנהיגת האחווה, אך מתעמתת מול מאדאם ווב שמזכירה לה את הנבואה.
ספיידר-גירל מבינה שעליה לחבור אל מנהיגת האחווה כדי לעצור אספסוף של תושבי ניו יורק נגועים, והשתיים מצליחות לעשות זאת.
הובגובלין אינו מכיר בתוצאות הקרב ומתקיף את מנהיגת האחווה.
הדבר מכעיס את הקינגפין, אך ספיידר-גירל משכנעת אותו להשאיר את הובגובלין בחיים.
הסיפור מסתיים כאשר הנסיוב ניתן לספיידר-גירל, אם כי עדיין נותרים לה מספר כוחות בעוד היא מתרחקת מהקינגפין בעזרת קוריה.
כאשר מתחילה ההשרצה על האי מנהטן, גברת מארוול, ג'סיקה ג'ונס והוקאיי בוחנים את האנשים שמפתחים כוחות עכביש.
כשג'סיקה קוראת לילדת הסנאי בשל מצבה של בתה דניאל, ילדת הסנאי מגלה שהיא פיתחה כוחות עכביש.
איש הצפרדע עד לכך שטרוריסטים בעלי כוחות עכביש תוקפים את האומות המאוחדות וזוכה בסופו של דבר לאמונם ולעזרתם של גברת מארוול, ג'סיקה והוקאיי.
כאשר מסווה ופגיון רואים פרסומת שלהם על שלטי חוצות, מסווה אומר לפגיון שכעת הם יוכלו להציע את עזרתם לכל דורש.
הם פוגשים בקבוצת האוונג'רס החדשים שעושים את דרכם לפזר הפגנות של אנשים בעלי כוחות עכביש.
בזמן שהם עוצרים אנשים הלבושים כספיידרמן, מסווה ופגיון נזכרים בתקופה שעבדו עבור נורמן אוסבורן בקבוצת אקס-מן האפלים.
למיסטר נגטיב נאמרת נבואה שחוזה שהוא ימות מידיה של פגיון.
הוא לוכד אותה ומשחית אותה בעזרת המגע הנגטיבי שלו.
הדבר הופך את פגיון לגרסה אפלה של עצמה שחייבת לכלות את כל האור והחיים שסביבה.
פגיון המושחתת משתמשת בכוחותיה כדי להאפיל את צ'יינהטאון לתוך האופל.
טיירון מתחנן בפני מיסטר נגטיב שיציל אותה, אך במקום זאת מיסטר נגטיב משתמש במגע הנגטיבי שלו על מסווה ומשנה את כוח האופל שלו לכוחות האור של פגיון.
אחרי שמסווה ופגיון מחלימים ומצילים את צ'יינהטאון, שניהם מגיעים למסקנה שעליהם להתמודד עם כוחותיהם החדשים, שהתחלפו.
עיתונאית "הדיילי ביוגל" נורה וינטרס מאוכזבת כשהיא רואה שבטי ברנט הקדימה אותה בסיפור על אי העכביש.
ללא ידיעתה, פיל יוריק מרגל אחריה משום שהוא מקנא במערכת היחסים שלה עם רנדי רוברטסון, בנו של רובי רוברטסון.
הדבר גורם לפיל להפוך להובגובלין ולרדוף אחריה.
בבית הקברות, התן מוצא את קיין כשהוא מגיח מתוך קברו בעקבות אירועי "הציד המבעית".
הוא מצליח להמם אותו, לגרור אותו חזרה למאורתו ולהפוך אותו למפלצת עכבישית.
אי העכביש: הידיים הקטלניות של קונג-פו
מאדאם ווב אומרת לשאנג צ'י שאנשים בעלי כוחות עכביש משוטטים חופשי במנהטן.
כאשר הוא רואה את איירון פיסט נלחם במתחזי העכביש ובפיטר פארקר, הוא נכנס לפעולה.
הכלה של תשעת העכבישים מתחילה לתקוף ללא כל הסבר ולחטוף את חברי קבוצתה, "כלי הנשק האלמותיים".
שאנג צ'י מנסה להבין את פשר חלומותיו החוזרים ונשנים, ומגלה מסילבר סייבל שהיא מצאה מספר מקומות אפשריים למאורתה של הכלה.
אף על פי ששאנג צ'י מצליח להביס אותה ולשחרר את איירון פיסט, הוא מגלה שמי שעומד מאחורי הכל הוא השד איי אפאיק שמבקש ליזון מכלי הנשק האלמותיים.
בעוד הוא נלחם בו, איירון פיסט משחרר את כלי הנשק האלמותיים.
במהלך הקרב, שאנג צ'י עובר מוטציה לעכביש כתוצאה מההדבקה ההמונית, אך איירון פיסט משתמש בכוח הצ'י שלו כדי לרפא אותו ונחלש עקב כך.
אחרי ששאנג צ'י מוודא שאיירון פיסט ושאר כלי הנשק האלמותיים התפנו בבטחה מהמקום, הוא ממוטט את מחבוא האחוזה על איי אפאיק ומנטרל אותו לחזקתם של האוונג'רס.
קבוצת גיבורים להשכרה נקראת לעזור במצור על האי מנהטן בדיוק כשהם חוצים את הגשר כדי לעזוב את האי.
הם נלחמים נגד גנרל קוטונמאות' וגרסאות משודרגות של כנופיית פלאש כמו כמיסטרו השלישי, חתול צ'שייר, קומנצ'י, דונטרל המילטון, מיסטר פיש השני, נייטשייד וחנית.
כאשר האזרחים אשר קיבלו כוחות עכביש מתחילים להפוך ליצורים עכבישאים, ספיידרוומן נלחמת בכמה מהם בשעה שמיסטר פנטסטיק מציין בתדר התקשורת שארגון הידרה השתמש בעבר ב-DNA המושחת שלה על אלישיה מאסטרס כחלק מתוכנית סופר-חייל שלהם.
הוא מבקש מספיידרוומן לחפש אחר מאסטרס.
בעלי הפאב היוונים שבו עובד הרקולס ברחו מסכנות העיר ניו יורק וחזרו ליוון, כשהם משאירים את הרקולס אחראי.
הוא מתחבר לאדם מזדקן בשם א.
הרק ננשך בידי עכביש בזמן השינה ומפתח כוחות עכביש, והוא משתמש בהם כדי להילחם בפשע.
מלכת העכבישים מתגלה בפני הרק והופכת אותו לעבד שלה.
היא שולחת אותו נגד קבוצת האקס-מן, שנמצאים בעיר כדי להילחם באנשי הלטאות בביוב.
הם מנסים לדבר איתו בהגיון, אך הוא מתקיף אותם עם החרב של פלאוס.
עקב התכונות המוטגניות של כוחותיו של ספיידרמן, הרק בעל כוחות העכביש עובר מוטציה לעכביש ענק.
האקס-מן נלכדים בקור עכביש ענק ולפתע מופיעה האלה היוונית ארכנה.
במקום להילחם, מתברר שארכנה נמשכת לצורתו העכבישית של הרק והאקס-מן נאלצים לצפות במתרחש.
בזמן שדעתה של ארכנה מוסחת, א.
ננסי פורץ למקום משכנה וגונב משם אריג מיסטי.
הוא מתגלה בתור אל העכביש האפריקני אננסי, מאגד הסיפורים.
בזמן שתושבי מנהטן מתחילים לפתח כוחות עכביש, ונום נשלח ללכוד מפלצת עכבישית שנלחמת בכוכב אש ובגרביטי.
ונום מצליח ללכוד את מלך העכבישים ומגלה שמדובר בסטיב רוג'רס המשועבד.
ונום מתחפש למלך העכבישים כדי לאתר את מקורה של ההשרצה.
המלכה והתן שולחים אותו להרוג את אנטי-ונום משום שהוא מרפא את האנשים שקיבלו כוחות עכביש, אך הממונים עליו אומרים לו לקחת את אנטי-ונום למיסטר פנטסטיק ולעזור לו לפתח תרופה.
פלאש תומפסון והסימביוט נלחמים זה בזה משום שפלאש רוצה להביא אותו למיסטר פנטסטיק ואילו הסימביוט רוצה להורגו משום שבעבר דחה אותו מעליו.
פלאש מנצח בקרב ולוקח אותו למיסטר פנטסטיק.
בפרויקט "לידה מחדש", המדענים מצליחים לשכפל את התרופה של אנטי-ונום באמצעות דגימות מדמו, ומנסים זאת על מלך העכבישים.
כשפלאש מגיע בסופו של דבר לבית החולים, בטי נותנת לו מכתב שנכתב בידי אביו המנוח לפני שיישלח שוב לשירות צבאי.
הוא מתקיף את המלכה וזוכה לתגבורת מסטיב רוג'רס בהמשך.
השניים נלחמים בה אך היא הופכת למפלצת ענק ובסופו של דבר היא מובסת בידי ונום, רוג'רס, ספיידרמן, קיין והאוונג'רס.